**«Իմ կանաչ կոկորդիլոսը»** (ռուս.՝ «Мой зелёный крокодил»), 1966 թվականի խորհրդային մուլտֆիլմ, որն ստեղծել է ռեժիսոր Վադիմ Կուրչևսկին «Սոյուզմուլտֆիլմ» ստուդիայում։ Սցենարը գրել են հայտնի մանկագիրներ և բանաստեղծներ Գենադի Ցիֆերովը և Հենրիխ Սապգիրը։ Տեքստը կարդում է Լև Լյուբեցկին։ Մուլտֆիլմից ոչ մեծ հատված օգտագործվել է «Հոբելյան» անիմացիոն քրոսովերում։

Սյուժե
------

Մուլտֆիլմը պատմում է կովի հանդեպ անբարետես կոկորդիլոսի սիրո մասին։ Նրանց միավորում է սերը դեպի տերևներն ու ծաղիկները։ Աշնանը, երբ չեն մնում ոչ տերևներ, ոչ էլ ծաղիկներ, կովի զգացմունքներն սկսում են մարել։ Այդ ժամանակ կոկորդիլոսը որոշում է վերածվել մշտականաչ տերևի, որպեսզի նորից դուր գա նրան։

Ստեղծողներ
----------

* Սցենարի հեղինակներ՝ Հենրիխ Սապգիր, Գենադի Ցիֆերով
* Ռեժիսոր՝ Վադիմ Կուրչևսկի
* Բեմադրող նկարիչ՝ Ալինա Սպեշնևա
* Օպերատոր՝ Իոսիֆ Գոլոմբ
* Կոմպոզիտոր՝ Նիկիտա Բոգոսլովսկի
* Տեքստը կարդում է՝ Լև Լյուբեցկի
* Հնչյունային օպերատոր՝ Բորիս Ֆիլչիկով
* Մոնտաժող՝ Լիդիա Կյակշտ
* Խմբագիր՝ Արկադի Սնեսարև
* Մուլտիպլիկատորներ՝ Յուրի Կլեպացկի, Յուրի Նորշտեյն, Մարիա Պորտնայա
* Տիկնիկներն ու դեկորացիաները պատրաստել են՝ Վլադիմիր Աբակումով, Պավել Գուսև, Ե. Դարիկովիչ, Վ. Կալաշնիկովա, Լիլիանա Լյուտինսկայա, Մարինա Չեսնոկովա, Ռոման Գուրովի ղեկավարությամբ
* Տնօրեն՝ Նաթան Բիտման

Ստեղծողների ցանկը ներկայացված է ըստ մուլտֆիլմի լուսագրերի։

Արձագանքներ
-----------

> 
> 
> Կուրչևսկին 1957 թվականին եկավ «Սոյուզմուլտֆիլմ» ստուդիայի նոր ստեղծված տիկնիկային միավորում, որտեղ սկզբնական շրջանում եղել է բեմադրող նկարիչ, ապա նկարահանել մի քանի ֆիլմեր այլ ռեժիսորների հետ համատեղ և վերջապես 1966 թվականին՝ առաջին ինքնուրույն ֆիլմը, որտեղ որպես բեմադրող նկարիչ աշխատել է Ալինա Սպեշնևան։ Այդ նուրբ ու տխուր հեքիաթը կոչվել է «Իմ կանաչ կոկորդիլոս», և այն պատմել է անճոռնի, մյուս կոկորդիլոսներին ոչ նման կոկորդիլոս-բանաստեղծի սիրո մասին, որ գզգզգված է, շարֆով փաթաթված, և ամենագլխավորը՝ բարակամաշկ, անպաշտպան (տիկնիկի ֆիգուրը պատվել է խոշոր նկարներով կանաչ գիպյուրով, որ հիշեցնում է կոկորդիլոսի կաշի և ստեղծում չջերմացնող և պատշաճորեն չծածկող պատյանի զգացում)։ Կոկորդիլոսի սիրելին շատ գեղեցիկ է՝ սպիտակամաշկ գեղմարմին կով է խոշոր աչքերով։ Նրանք երջանիկ էին, նրանց սերը փոխադարձ էր, նրանք շատ ընդհանուր բան ունեին. երկուսն էլ սիրում էին ծառեր, ծաղիկներ ու տերևներ։ Բայց երբ վրա է հասնում աշունը, և չեն մնում ծաղիկներ ու տերևներ, նրանց համար ոչ մի ընդհանուր բան չի մնում, պարզվում է, որ նրանք զույգ չեն. կովն այնքան գեղեցիկ է, իսկ կոկորդիոսը՝ այնքան կանաչ։ Եվ կոկորդիլոսը որոշում է հանուն սիրելիի վերածվել կանաչ տերևի։ Հավանաբար ոչ մինչ այդ, ոչ էլ դրանից հետո ռուսական մուլտիպլիկացիայում չի եղել դրանից ավելի լավ ֆիլմ սիրո մասին։
> 
> 
> 
> *Բնօրինակ տեքստ* (ռուս.)  
> 
> *Курчевский в 1957 году пришёл в недавно созданное кукольное объединение студии «Союзмультфильм», где первое время был художником-постановщиком, затем снял несколько фильмов совместно с другими режиссёрами и, наконец, в 1966 году — первую картину самостоятельно, художником-постановщиком на ней работала Алина Спешнева. Называлась эта нежная и грустная сказка «Мой зелёный крокодил», а рассказывала она о любви нелепого крокодила-поэта, не похожего на остальных крокодилов: растрёпанный, обвязанный шарфом, а главное — тонкокожий, незащищённый (фигурку куклы обтянули зеленым гипюром с крупным рисунком, напоминающим крокодиловую кожу и создающим ощущение не греющей и толком не прикрывающей оболочки). Возлюбленная крокодила была прекрасна: белоснежная стройная корова с огромными глазами. Они были счастливы, любовь их была взаимной, у них было так много общего — оба любили деревья, цветы и листья. Но когда наступила осень и не стало цветов и листьев — у них не осталось ничего общего, оказалось, они не пара: она такая красивая, а он — такой зелёный. И крокодил решил ради любимой превратиться в зелёный лист. Наверное, ни до, ни после того в российской мультипликации не было фильма о любви лучше этого…*
> 
> 
> 
> — Ալեքսանդրա Վասիլկովա, «Մեր մուլտֆիլմերը»
> 
>

Վերաթողարկում
-------------

2002 թվականին թողարկվել է VHS-ով և Video CD-ով «Ռուսական անիմացիայի վարպետները 1» (ռուս.՝ «Мастера Русской анимации — 1») առաջին թողարկումում, իսկ հետագայում՝ DVD: Masters of Russian Animation Volume 1-ում։ Հավաքածուում ներառվել են հետևյալ մուլտֆիլմերը՝ «Մի հանցագործության պատմություն», «Մարդը շրջանակում», «Իմ կանաչ կոկորդիլոսը», «Ապրում էր Կոզյավինը», «Դինոզավրերի սարը», «Լրտեսական կրքեր», «Ապակե հարմոն», «Կծիկ», «Գեղադիտակ-68։ Գետաձի» և «Ֆիլմ, ֆիլմ, ֆիլմ»։

Ծանոթագրություններ
------------------

1. ↑  Masters of Russian Animation Volume 1

Արտաքին հղումներ
----------------

* «Իմ կանաչ կոկորդիլոս» մուլտֆիլմը «Անիմատոր.ռու» կայքում
* «Իմ կանաչ կոկորդիլոս»(անգլ.) ֆիլմը Internet Movie Database կայքում
* Вадим Курчевский — Энциклопедия отечественного кино

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |